**600.0062.23.11.01**



**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷՆԵՐԳԵՏԻԿԱՅԻ**

 **ԿԱՐԳԱՎՈՐՈՂ ՀԱՆՁՆԱԺՈՂՈՎ**

**Ո Ր Ո Շ ՈՒ Մ**

 23 նոյեմբերի 2001 թվականի № 62

քաղ.Երևան

Հողմաէլեկտրակայաններից առաքվող էլեկտրաէներգիայի

սակագների մասին

Ղեկավարվելով էներգետիկայի բնագավառում պետական քաղաքականության հիմնական սկզբունքներով, հիմք ընդունելով «Էներգետիկայի մասին» ՀՀ օրենքի 5-րդ հոդվածի 1-ին կետի ե), զ), ը), թ) և 17-րդ հոդվածի ա), բ) ենթակետերը, հաշվի առնելով Հայաստանի Հանրապետությունում ավելի քան երկամյա հողմապաշարագիտական հետազոտությունների խոստումնալից արդյունքները և հողմաէլեկտրակայանների կառուցման ու շահագործման նախնական տեխնիկատնտեսական հիմնավորումները, ինչպես նաև հանրապետության էներգիայի այլընտրանքային աղբյուրների արդյունավետ օգտագործման, ՀՀ էներգետիկական անվտանգության ապահովման, էներգետիկական անկախության բարձրացման և բնագավառում ներդրումների խրախուսման նպատակով ՀՀ էներգետիկայի կարգավորող հանձնաժողովը **որոշում է.**

1․ Մինչև 2005 թվականի հունվարի 1-ը կառուցվող հողմային էլեկտրակայաններից առաքվող էլեկտրաէներգիայի վաճառքի սակագինը շահագործման առաջին տարվա համար սահմանել 5 ԱՄՆ ցենտ/կՎտժ-ին համարժեք դրամ՝ առանց ԱԱՀ-ի:

2․ Շահագործման երկրորդ տարվանից սկսած՝ մինչև 2016թ. մարտի 21-ը ընկած ժամանակաշրջանի համար, սակագնի ճշգրտման սկզբունքները և մեխանիզմները՝ կապված սղաճի և ԱՄՆ դոլար-դրամ փոխարժեքի փոփոխության հետ, կամրագրվեն կառուցման լիցենզիայում:

3․ Սույն որոշումը ուժի մեջ է մտնում 2002 թվականի հունվարի 1-ից:

 ***ՀՀ էներգետիկայի կարգավորող***

 ***հանձնաժողովի նախագահ՝ Վ. Մովսեսյան***